Lori Hoxha

Lori Hoxha (lindur më 19 tetor 1993) është drejtuese mediash, sipërmarrëse dhe producente televizive shqiptare. Që nga viti 2022, ajo ka punuar në prodhimin televiziv dhe menaxhimin e Top Channel, ku aktualisht mban postin e Drejtores së Përgjithshme (CEO).

 Jeta e hershme dhe arsimimi 
Hoxha lindi në Tiranë më 19 tetor 1993. Ajo është e bija e sipërmarrësit Dritan Hoxha dhe Vjollca Hoxhës. Ajo ka 2 motra : Sarën, Redian dhe një vëlla Itan. Ajo u rrit në një familje aktive në sektorin e medias shqiptare. Hoxha përfundoi arsimin e saj të hershëm në Shqipëri përpara se të transferohej jashtë vendit. Ajo ndoqi Regent's University London në Mbretërinë e Bashkuar, ku studioi në degët biznes ndërkombëtar dhe menaxhim global, duke u diplomuar në vitin 2020.  Motra e saj, Sara Hoxha, punon si producente televizive në Top Channel, ndërsa prezantuesi Ledion Liço është kunati i saj.

 Karriera 

 Prodhimi televiziv 
Hoxha filloi të punojë në prodhimin televiziv në vitin 2018. Ajo ka shërbyer si producente ekzekutive në disa edicione të reality show-t Big Brother VIP Albania, duke përfshirë:

Big Brother Albania VIP 1 (2022)

Big Brother Albania VIP 2 (2023)

Big Brother Albania VIP 3 (2024)

Ajo ka punuar gjithashtu në programe të tjera të Top Channel, duke përfshirë Top Music Awards. 

 Drejtimi ekzekutiv 
Hoxha u përfshi në menaxhimin e medias gjatë fundit të viteve 2010. Në vitin 2022, ajo pasoi nënën e saj, Vjollca Hoxha, si Drejtoreshë e Përgjithshme (CEO) e Top Media-s. 

 Aktivitete biznesi 
Përveç punës në televizion, Hoxha ka marrë pjesë në disa nisma biznesi. Ajo u përfshi në ri-brandimin e kompanisë së kafesë Lori Caffe dhe më vonë prezantoi pijen energjike Storm. Ajo ka bashkëpunuar gjithashtu me markën shqiptare të veshjeve sportive COHL’S Sportswear, duke nxjerrë linjën e veshjeve sezonale nën etiketën "LH x COHL’S". 

 Jeta personale 
Në tetor të 2024, Hoxha u martua me biznesmenin shqiptar Ervis Bajraktari, në një ceremoni private në Tiranë.

 Referime 

Kategoria:Lindje 1993
Kategoria:Njerëz që jetojnë
Kategoria:Biznesmenë shqiptarë
Kategoria:Njerëz nga Tirana